SAJTÓKÖZLEMÉNY

Kecskemét 2020. április 6.

**BÁCS-KISKUN MEGYÉBEN IS AGRÁRKOORDINÁCIÓS MUNKACSOPORT SEGÍTI A GAZDÁLKODÓKAT ÉS AZ ÉLELMISZERIPART**

**A Nemzeti Agrárgazdasági Kamara (NAK) minden megyében Megyei Agrárkoordinációs Munkacsoportot hoz létre – a gazdálkodók, az élelmiszer-előállítók és -feldolgozók, valamint az őket kiszolgáló beszállítók, szolgáltatók és a kereskedelem operatív együttműködést támogatandó.**

A munkacsoport révén segíteni kívánnak annak biztosításában, hogy közel 40 ezer Bács-Kiskun megyei tagjának az esetlegesen felmerülő problémáira minél gyorsabban megoldások szülessenek mind helyi, mind országos szinten.

A munkacsoport megtárgyalja a kamarai tagságtól beérkező észrevételeket, és azokkal kapcsolatban javaslatokat fogalmaznak meg. Nyomon követi a piaci folyamatokat, felméri az esetleges beszerzési és értékesítési problémákat és lehetőségeket, tájékoztatást nyújt azok kapcsán az érintetteknek.

A munkacsoport a gazdálkodók segítségét kéri az együtt gondolkodásban, annak érdekében, hogy az ágazat szereplői talpon tudjanak maradni a jelenlegi járványügyi helyzetben is. Kérik, hogy a felmerülő problémákat juttassák el részükre, valamint ötleteiket, megoldási javaslataikat, amennyiben van, szintén küldjék meg.

A munkacsoport tevékenységéről az alábbi weboldalon <http://agrarkoordinacio.hu/bacs/> kíván majd beszámolni, melyet a beérkező információk alapján folyamatosan frissítenek. Ugyan itt kerül majd kialakításra egy hirdető felület, ahol értékesítésre szánt termékeiket, esetlegesen a házhoz szállítás lehetőségét, vagy épp munkaerő igényüket is megjelentethetik.

Észrevételeiket a fenti weboldalon keresztül, vagy az [agrarkoordinacio@gmail.com](mailto:agrarkoordinacio@gmail.com) címen küldhetik meg a munkacsoport részére.

A kamara a tagjai által felé jelzett megoldandó problémákat folyamatosan jelzi az operatív törzs, a szakminisztérium valamint a gazdaság újraindításáért felelős akciócsoport felé.

*A koronavírus-járvány miatt elrendelt veszélyhelyzettel kapcsolatban folyamatosan frissülő információk a NAK internetes portálján is elérhetők:*

[*www.nak.hu/component/tags/tag/koronavirus*](http://www.nak.hu/component/tags/tag/koronavirus)